വലിയഴീക്കല് പാലം ഈ വര്ഷം തന്നെ തുറന്നു നല്കു൦: മന്ത്രി പി. എ. മുഹമ്മദ് റിയാസ് ആലപ്പുഴ: ആലപ്പുഴ കൊല്ലം ജില്ലകളെ ബന്ധിപ്പിച്ച് കായംകുളം കായലിന് കുറുകേ നിര്മിച്ച വലിയഴീക്കല് പാലം ഈ വര്ഷം തന്നെ തുറന്നു നല്കുമെന്ന് പൊതുമരാമത്ത് മന്ത്രി പി. എ. മുഹമ്മദ് റിയാസ് പറഞ്ഞു. പാലം സന്ദര്ശിക്കാന് എത്തിയതായിരുന്നു അദ്ദേഹം. പാലത്തിന്റെ നിര്മ്മാണ പ്രവൃത്തികള് പൂര്ത്തീകരണത്തില് എത്തിയിരിക്കുകയാണ്. കഴിഞ്ഞ നാലു മാസത്തിനിടെ ഇതുമായി ബന്ധപ്പെട്ട് രണ്ടു തവണ യോഗം ചേര്ന്നിരുന്നു. മഴയും കോവിഡും മൂലം പ്രവൃത്തികള് അല്പം നീണ്ടു. ഈ പാലം തുറക്കുന്നത് ടൂറിസം മേഖലയ്ക്കും വിപുല സാധ്യതകള് ഒരുക്കും. ഇത് പ്രയോജനപ്പെടുത്തുന്നതിന് സര്ക്കാര് പരിശ്രമിക്കും മന്ത്രി പറഞ്ഞു. എ.എം. ആരിഫ് എംപി, എം.എല്.എമാരായ രമേശ് ചെന്നിത്തല ,സി.ആര്. മഹേഷ് മറ്റ് ജനപ്രതിനിധികള്, ഉദ്യോഗസ്ഥര് എന്നിവര് മന്ത്രിക്കൊപ്പമുണ്ടായിരുന്നു.The post വലിയഴീക്കല് പാലം ഈ വര്ഷം തന്നെ തുറന്നു നല്കു൦: മന്ത്രി പി. എ. മുഹമ്മദ് റിയാസ് first appeared on MalayalamExpressOnline.